Jozef Karvaš (pedagóg)

Jozef Karvaš (* 12. september 1905, Kalinčiakovo, dnes časť Levíc  † 30. apríl 1982, Banská Bystrica) bol slovenský vlastivedný pracovník a pedagóg.

Rodina 
 otec: Viktor Karvaš
 matka: Mária rod. Gregorová 
 syn: Jozef Karvaš, džezový hudobník, trubkár, aranžér

Životopis 
Študoval na gymnáziu v Skalici, 1924-1928 na Filozofickej fakulte UK v Bratislave, 1928-1929 na KU v Prahe, 1940 PhDr. V roku 1929-1939 profesor na Obchodnej akadémii v Nitre, 1939-1945 jej riaditeľ, 1945-1959 profesor Obchodnej akadémie, 1959- 1970 pracovník Parku kultúry a oddychu v Banskej Bystrici.

Zaoberal sa najmä históriou a archeológiou, kustód múzea v Nitre, neskôr jeho správca, v roku 1947-1951 vedúci Mestskej knižnice v Banskej Bystrici, mestský archivár. 

Funkcionár športových klubov, autor článkov a štúdií v odborných časopisoch.

Dielo 
 Nitra - kolíska kresťanskej kultúry a dávnej slávy Slovenska, Praha-Bratislava, 1938
 Cechový život na Slovensku a v Tekovsku, Banská Bystrica, 1940
 Banská Bystrica a okolie, Bratislava, 1952

Literatúra 
 Slovenský biografický slovník
 ČADEK, Július. Proti srsti. Banská Bystrica: Partner, 2004.
 KLIMOVÁ, Anna - NÉMETHOVÁ, Mária a kol. Kto bol kto v histórii Banskej Bystrice 1255-2000. Banská Bystrica: Štátna vedecká knižnica, 2002.
 BÁRTA, Vladimír. Banská Bystrica: Ako sme tu žili. 3. Slovenská Ľupča: AB ART press, 2016.

Externé odkazy 
 

Slovenskí pedagógovia
Slovenskí autori náučnej literatúry
Slovenskí knihovníci
Slovenskí publicisti
Osobnosti z Levíc